23.2.2023
MT
Il-Ġurnal Uffiċjali tal-Unjoni Ewropea
L 58/1539 AZZJONIJIET PREPARATORJI
KAPITOLU PA 02 — INVESTIMENTI STRATEĠIĊI EWROPEJ (ikompli) PA 02 22
(ikompli)
PA 02 22 02
Azzjoni preparatorja — Data Spazjali tal-UE għal bastimenti awtonomi fil-passaġġi fuq l-ilma interni Ċifri (Approprjazzjonijiet differenzjati) Approprjazzjonijiet 2023 Impenji
p.m.
Approprjazzjonijiet 2022
Pagamenti
455 000
Impenji
2 000 000
Eżitu 2021
Pagamenti
Impenji
Pagamenti
500 000
Kummenti Din l-approprjazzjoni hija maħsuba biex tkopri l-impenji li għad iridu jiġu saldati mis-snin preċedenti skont l-azzjoni preparatorja.
It-trasport fil-passaġġi fuq l-ilma interni qed jinbidel u jibbenefika minn teknoloġiji emerġenti li jwasslu għal settur aktar sikur, diġitali u aktar sostenibbli.
L-operazzjonijiet tal-bastimenti awtonomi se jiftħu opportunitajiet ġodda ta’ negozju, kif ukoll sfidi ġodda, li jappoġġaw id-diġitalizzazzjoni u l-isfidi tas-sostenibbiltà tal-Unjoni.
Id-data Spazjali tal-UE minn Galileo, EGNOS u Copernicus se tkun faċilitatur ewlieni ta’ din it-trasformazzjoni, billi tiffaċilita informazzjoni affidabbli u robusta dwar il-pożizzjonament u immaġnijiet armonizzati tal-kanali navigabbli u talambjent, meħtieġa għal operazzjonijiet awtonomi sikuri u ekoloġiċi.
Il-ħtieġa għal pożizzjonament preċiż ħafna u reżiljenti hija miftiehma għal operazzjonijiet bħal: navigazzjoni f’kanali navigabbli dojoq, passaġġi minn pontijiet, magħlaq tal-passaġġi fuq l-ilma interni, irmiġġ awtomatiku u operazzjonijiet ta’ rmiġġ simultanji.
Awtomazzjoni ulterjuri (mingħajr l-intervent tal-bniedem) tilqa’ karatteristiċi addizzjonali li se jiġu pprovduti minn differenzjaturi ta’ Galileo, li għadhom ma ġewx ingranati, bħall-awtentikazzjoni u l-integrità fil-pożizzjoni.
Id-definizzjoni ta’ operazzjoni awtonoma tista’ sserraħ fuq immaġnijiet robusti taż-żona li għandha tiġi nnavigata.
Illum, l-operaturi u l-manifatturi jiddependu fuq diversi sorsi ta’ data bħal din li twassal għal approċċ mhux armonizzat.
Madankollu, l-immaġnijiet ta’ Copernicus se jiżguraw approċċ omoġenju tal-Unjoni, li jappoġġa l-integrazzjoni sikura ta’ operazzjonijiet awtonomi simultanji kif ukoll l-integrazzjoni mat-traffiku bl-ekwipaġġ.
L-azzjoni preparatorja għandha tiffoka fuq: — attendenza fi gruppi ta’ ħidma eżistenti li jindirizzaw soluzzjonijiet għal bastimenti awtonomi, inklużi pjattaformi pubbliċi/privati differenti u intervistar ta’ partijiet ikkonċernati industrijali ewlenin, bħal assoċjazzjonijiet tattbaħħir, operaturi tal-portijiet, awtoritajiet rilevanti tat-Trasport Marittimu u tal-Passaġġi fuq l-Ilma Interni; — kontribuzzjoni għall-ħidma ta’ standardizzazzjoni fi ħdan is-CESNI (Comité Européen pour l’Élaboration de Standards dans le Domaine de Navigation Intérieure). — Identifikazzjoni tar-rekwiżiti tal-utent għan-navigazzjoni sikura fil-passaġġi fuq l-ilma interni fejn bastimenti awtonomi, ppilotati mill-bogħod u ppilotati manwalment se jeżistu flimkien. — definizzjoni tal-kunċett ta’ operazzjonijiet u l-ħtiġijiet tal-prestazzjoni tal-pożizzjonament għal operazzjonijiet differenti ta’ bastimenti awtonomi. — l-identifikazzjoni tal-isfidi ewlenin li jridu jingħelbu biex jiġi żgurat tħaddim sikur u pożizzjonament reżiljenti. — identifikazzjoni u analiżi tal-ostakli tekniċi u regolatorji (eż. nuqqas ta’ standards u regolamentazzjoni), katina talvalur tal-industrija u mudelli kummerċjali ġodda li jistgħu jitfaċċaw fin-navigazzjoni tal-passaġġi fuq l-ilma interni filwaqt li jittieħed vantaġġ mis-sinerġiji tridimensjonali bejn in-navigazzjoni bis-satellita, l-immaġni u t-telekomuni­ kazzjoni.